open-index/open-wikipedia-markdown huggingface dataset:
Digitalt bibliotek

**Digitalt bibliotek** er et bibliotek hvor samlingen er lagret i digitalt format (i motsetning til print, mikroform eller andre media) og tilgjengelig via computer.  Det digitale innholdet kan lagres lokalt eller gjøres tilgjengelig via internett.

Første bruk av termen *digital library* på trykk kan ha vært i en 1988 rapport til Corporation for National Research Initiatives 
Termen *digital libraries* var først popularisert av NSF/DARPA/NASA Digital Libraries Initiative in 1994. 
De eldre navnene **electronic library** eller **virtual library** er også brukt, men *electronic library* refererer i dag mer til portaler, ofte opprettet av offentlige institusjoner, som for Florida Electronic Library.

De første norske digitale bibliotek var Helsebiblioteket (åpnet 2006) og Nasjonalt bibliotek for barnevern og familievern. De betjener begge ganske store faggrupper. Begge er gratis å bruke. 

Et digitalt bibliotek kan være beregnet på bestemte fagmiljøer, som Helsebiblioteket og Nasjonalt bibliotek for barnevern og familievern, eller det kan være mer generelt, som Dansk elektronisk fag- og forskningsbibliotek. Adgangen kan være fri for alle, eller den kan være begrenset til en universitetscampus eller til registrerte brukere. 

Biblioteket kan inneholde både gratis materiale, der poenget med biblioteket først og fremst er å samle materialet, eller det kan inneholde betalt materiale, der biblioteket har frikjøpt det for brukerne sine. Både Helsebiblioteket og NBBF inneholder begge typer materiale. Lisensene for frikjøpt materiale kan være nasjonale eller begrenset til registrerte brukere. Nasjonale lisenser gir tilgang for alle med norsk IP-adresse.

## Referanser


## Se også
*Norsk digitalt bibliotek

## Eksterne lenker
*
Network File System

**Network File System** (NFS) er en filsystemprotokoll for nettverk som opprinnelig ble utviklet av Sun Microsystems i 1984. Systemet gir tilgang til filer fra disker på et nettverk på samme måte som om de var installert lokalt på klientmaskinen.

NFS er kompatibelt med en rekke operativsystemer, men er som mest vanlig i bruk med Unix-liknende operativsystemer. Det støttes også av Mac OS, Microsoft Windows, Novell NetWare og IBM AS/400.
Hauger skole

**Hauger skole** er en offentlig ungdomsskole (for klassetrinnene 8&ndash;10) i Bærum kommune i Akershus. Skolen har ca. 300 elever og 45 ansatte.

Hauger skolekrets omfatter elever fra Levre skole og delvis fra Bryn skole og Hammerbakken skole

## Historie
Hauger skole ble innviet 18. august 1969 som den andre ungdomsskolen i Bærum, etter Bekkestua skole, som stod ferdig i 1968.

De første årene ble ungdomsskoleelever busset frem og tilbake til Hauger skole fra alle kanter av Bærum, og elevtallet var i flere år nærmere 800. Etter hvert som det ble bygget flere ungdomsskoler i Bærum, og de tidligere framhaldsskolene kunne omreguleres til ungdomsskoler, ble elevtallet på Hauger redusert.

## Tidligere elever (utvalg)
* Marit Haldar, sosiolog
* Hall Bjørnstad, romanist
* Reidar Hjermann, barneombud
* Paal Frisvold, lobbyist
* 2002: Ine Marie Wilmann, skuespiller
* 2009: Ståle Sandbech, snøbrettkjører
* 2010: Felix Usterud, fristilkjører
* 2013: Sturla Holm Lægreid, skiskytter
* 2019: Sigrid Alvik, friidrettsutøver

## Referanser


## Eksterne lenker
* Skolens hjemmeside
Stig Harald Andreassen

**Stig Harald Andreassen** (født 23. desember 1964 på Stokmarknes) er grafisk designer og spiller bass i popgruppa ZOO, Banana Airlines og Ketil Stokkan & Funky Ducks.

## Diskografi
### Banana Airlines

* *[[Fest sikkerhetsbeltet]]* (2001)
* *[[Beste (Banana Airlines)|Beste]]* (2008)
* *[[30 år i lufta]]* (2014)

;Single
* *Fly Banana* (2014)
* *Lån mæ en 100-lapp* (2014)
* *Sang til pysjamasen* (2014)
* *Huske ingenting* (2014)
* *Mase* (2014)
* *Samii-Rappi* (2014)
* *Lensmann* (2014)

### Ketil Stokkan & Funky Ducks
* *Bli her* (2020 - singel)

### Deltar på
* Bob Marley-hyllest: *[[Inn fra kulda: Bob Marley på norsk]]* (2001)
* Ketil Stokkan: *[[Ta mæ (Ketil Stokkan-album)|Ta mæ]]* (2011)

## Eksterne lenker
* Om Stig Harald Andreassen
*stigdesign.no
Seiling under Sommer-OL 1924

**Seiling under Sommer-OL 1924** ble arrangert fra 10. til 26. juli 1924 på Seinen ved Meulan-en-Yvelines i Yvelines og ved Le Havre. 

65 utøvere fra 19 nasjoner konkurrerte i tre klasser i seiling. Det var denne gangen betydelig færre klasser enn under Sommer-OL 1920 i Antwerpen, da det ble konkurrert i hele fjorten klasser. Norge ble beste nasjon med to gull- og en sølvmedalje. 

## Medaljefordeling

## Resultater
### 12-fots jolle
*Regattaen fant sted på Seinen mellom Meulan-en-Yvelines og Les Mureaux fra 10. til 13. juli 

### 6-meter-klassen
*Regattaen fant sted utenfor Le Havre fra 21. til 26. juli.

### 8-metersklassen
*Regattaen fant sted utenfor Le Havre fra 21. til 26. juli

## Eksterne lenker
* Sailing at the 1924 Summer Olympics hos olympedia.org
«Kormoran» (1940)

**«Kormoran»** var en tysk hjelpekrysser.

Hun ble påbegynt i 1938 som motorskipet MS «Steiermark», men ble tatt over av den tyske marinen, utstyrt med diesel-elektrisk maskineri og bestykning, og ble operativ 9. oktober 1940 som «Kormoran».

De seks 15&nbsp;cm kanonene som utgjorde hovedbestykningen hennes var utdaterte kanoner av samme type som var vanlig å bruke som annenbestykning på slagskip og slagkryssere før og under første verdenskrig. Hun ble også opprinnelig utstyrt med en 75&nbsp;mm kanon, men denne ble fjernet før hun la ut på sitt første tokt. For luftvern hadde hun fire 37&nbsp;mm kanoner og fem 20&nbsp;mm maskinkanoner. I tillegg hadde hun to doble torpedoutskytningsrør på dekk og to enkle under vannlinjen.

Hun opererte også to Arado Ar 196A-1 sjøfly og en egen motortorpedobåt «LS3». Denne 11,5 tonns motortorpedobåten kunne riktignok ikke avfyre torpedoer, «LS4» var den første i denne klassen som kunne utstyres med torpedoer, men den kunne brukes for minelegging. «Kormoran» hadde normalt med seg 360 miner.

«Kormoran» senket og erobret til sammen elleve skip i løpet av et 350 dager langt tokt før hun 19. november 1941 støtte sammen med den australske krysseren HMAS «Sydney» utenfor Shark Bay i Vest-Australia. Den australske krysseren lot «Kormoran» av ukjente grunner komme for tett innpå seg, og i nærkampen som fulgte ble begge skipene så hardt skadet at de begge sank.

## Skip senket av «Kormoran»

### I Atlanterhavet
*06.01.41 «Antonis» …………………3,729 tonn
*18.01.41 «British Union» …………..6,987 tonn 
*29.01.41 «Africa Star» …………….11,900 tonn
*29.01.41 «Eurylochus» ……………..5,723 tonn 
*22.03.41 «Agnita» ………………….3,552 tonn
*25.03 41 «Canadolite» …………….11,309 tonn
*09.04.41 «Craftsman» ……………..8,022 tonn
*12.04.41 «Nicolas D.L» …………...5,486 tonn 
Kilder: Winter, *H.M.A.S. Sydney*, sidene 38-9, 41, 43, 47, 66, 73 og Frame: *HMAS Sydney*,sidene 61, 65-7

### I Det indiske hav
*26.06.41 «Velebit» ……………….. 4,153 tonn 
*26.06.41 «Mareeba» ………………3,472 tonn 
*26.09.41 «Stamatios G Embiricos» .3,941 tonn
*19.11 41 HMAS «Sydney» (lett krysser)
Kilder: Winter, *H.M.A.S. Sydney*, sidene 93, 96, 107 og Frame: *HMAS Sydney*, sidene 72, 77

## Vrakfunn

Kormorans vrak ble oppdaget av *The Finding Sydney Foundation* den 12. mars 2008 på posisjonen 26°05′49.4″S 111°04′27.5″Ø, om lag 112 nautiske mil (207&nbsp;km) vest for Steep Point helt vest i Australia på en dybde av 2.560 meter. HMAS Sydney ble også identifisert ca. fire nautiske mil sør for dette.

## Referanser

* 
* 
*
Trafikkontroll

**Trafikkontroll** er de offentlige myndighetenes kontroll av vegtrafikken. Den utføres av politi, vegmyndighetene og tolltjenestemenn.

Trafikkontroll gjennomføres både som stasjonære og mobile kontroller. De stasjonære kontrollene kan være promillekontroll, hastighetskontroll (med laser og radar), teknisk kontroll og dokumentkontroll. Mobile kontroller gjennomføres som hastighetskontroller (gjennomsnittsfart) eller adferdskontroller (rødlyskjøring, avstand til forankjørende m.m.).

I Norge kan det utferdiges forenklet forelegg for visse overtredelser av vegtrafikklovgivningen. Forenklede forelegg i trafikksaker utferdiges av politiet.
Ford Nucleon

**Ford Nucleon** var en atomdrevet konseptbil som ble utviklet av Ford Motor Company i 1958. Det ble aldri bygget noen fungerende eksemplarer, men bilen inneholdt en liten atomreaktor fremfor en tradisjonell forbrenningsmotor. Montert bak passasjerkupéen var en effektkapsel, som inneholdt en radioaktiv kjerne. Denne var utviklet for å være enkel å bytte ut, avhengig av ytelsesbehov og avstanden som skulle tilbakelegges.

Bilens drivverk skulle være basert på elektroniske momentomformere koplet til hvert enkelt hjul, og det ble sagt at biler som Nucleon skulle ha en rekkevidde på 8&nbsp;000 kilometer eller mer, avhengig av størrelsen på den radioaktive kjernen. Når kjernen ikke lenger fungerte måtte bilen fraktes til en ladestasjon, som forskerne så for seg skulle erstatte bensinstasjoner. Her ble bilen utstyrt med en ny kjerne.

Bilen ble aldri bygget eller satt i produksjon, men en ikke-fungerende modell står utstilt på Henry Ford Museum i Michigan, USA.

## Eksterne lenker
* Ford Nucleon: Bilder og informasjon (*engelsk*)
Comeback (TV-serie)

***Comeback*** er et norsk underholdningsprogram som gikk på TVNorge fra 1995 til 1996. Programmet ble ledet av Halvard Flatland mens Vazelina Bilopphøggers var fast husband (i andre sesong). Programmet ble sendt på fredagskveldene og ble en stor seersuksess for kanalen.

Norske kjendiser, og en del utenlandske, var gjester i serien. Programmet kan beskrives som en blanding av talkshow og underholdningsprogram.

## Seertall
*Comeback* var det mest sette programmet på TVNorge i 1995 og det nest mest sette programmet i 1996. Premieren ble sett av 277 000, noe som gjorde det til det mest sette programmet på TVNorge den uken.

## Referanser
Ingar Nielsen

**Ingar H. Nielsen** (født 29. august 1885 i Oslo, død 21. januar 1963 i Oslo) var en norsk seiler og OL-deltaker.

Under OL 1920 i Antwerpen vant Nielsen gull i *10-metersklassen type 1907* med den norske båten «Eleda». Fire år senere, under OL 1924 i Paris vant han sin andre olympiske gullmedalje, i *8-meters-klassen*.

## OL-medaljer
* 1920  Antwerpen -  **Gull** i seiling, 10-metersklassen type 1907  Norge
* 1924  Paris -  **Gull** i seiling, 8-metersklassen  Norge

## Referanser


## Eksterne lenker
*
Rambergsvallen

**Rambergsvallen** var et fotball- og friidrettsanlegg på Hisingen i Göteborg i Sverige. Stadionet ble åpnet i 1935 og hadde 8 480 plasser. 

Den var hjemmebane for BK Häcken.
Ajman

**Ajman** (arabisk:  عجمان) er et emirat (delstat) i De forente arabiske emirater. Det ligger ved kysten av Persiagulfen nord for naboemiratet Sharjah og styrer to enklaver inne i Hajarfjellene – byene Masfout og Manama. Ajman regnes tradisjonelt for å være et relativt fattig emirat sammenliknet med Dubai og Abu Dhabi, og er uten egne oljeinntekter. Men i de senere år har Ajman kopiert Dubais strategi med å tiltrekke utenlandske investeringer, og er det eneste emiratet som tilbyr utlendinger 100% eierskap til eiendom.

Hovedstaden er Ajman. Emiratet er etter flateinnhold minst av de sju emiratene med en areal på 259&nbsp;km², og i år 2008 hadde det om lag  innbyggere. Ajman by er i praksis helt sammenvokst med Sharjah og videre med Dubai, og fungerer som en forstad også for pendlere til Dubai.

Ajman har et eget offentlig universitet – Gulf Medical University (GMU) – som fikk hevet statusen fra høyskole i juli 2008. Det er også et privat universitet, Ajman University of Science and Technology (AUST), som ble grunnlagt i 1988 Det planlegges å anlegge en egen flyplass i Ajman – *Ajman International Airport*.

## Ajmans regenter
*Sjeik Rashid ibn Humayd Al Nuaimi, (1873–1891)
*Sjeik Humayd ibn Rashid Al Nuaimi, (1891–1900)
*Sjeik Abdul Aziz ibn Humayd Al Nuaimi, (1900–1910)
*Sjeik Humayd ibn Abdul Aziz Al Nuaimi, 1910-1928)
*Sjeik Rashid bin Humayd Al Nuaimi, 1928-1981)
*Sjeik Humayd bin Rashid Al Nuaimi, (1981- )

## Referanser


## Eksterne lenker
*
Svimmelhet

**Svimmelhet** (vertigo) er et vanlig symptom ved et stort antall sykdommer og forgiftninger.
Ordet vertigo kommer av latin «vertere», (å vende eller snu) og «igo», (tilstand).kan oppleves enten ved at pasienten føler at omgivelsene går rundt pasienten, gyratorisk vertigo, eller at det er vanskelig å bestemme hva som er retningen opp.

Svimmelhet kan oppleves enten ved at pasienten føler at omgivelsene går rundt pasienten, gyratorisk vertigo, eller at det er vanskelig å bestemme hva som er retningen opp. Denne følelsen av bevegelse kan oppleves til tross for at personen i virkeligheten er i ro. Det er også svimmelhet om personen er i bevegelse men opplever at bevegelsen er annerledes enn den virkelig er.

Kraftig svimmelhet kan være årsak til kvalme og oppkast og kan gjøre det umulig å gå for pasienten.

De følgende metodene benyttes for å bestemme vår stilling i rommet og om vi roterer:

* Synet gir godt bilde av hva som er opp ved at vi ser en horisont, bakkens plan, et gulv eller tak med lister og vegger med hjørner. 
* Ved ørene sitter labyrinten som med sine halvbueganger med væske gir informasjon til hjernen om rotasjonsforandringer.
* Kroppens kontakt med underlaget, oftest føttene, hendene og leddenes stilling gir hjernen mye informasjon om hva som er opp.
* Lillehjernen, cerebellum, tolker mange av disse signalene og bidrar til at bevegelsene blir hensiktsmessige, særlig med tanke på tyngdekraften.

Vanlige tilstander som forårsaker sterk svimmelhet er blant annet krystallsyken og virus på balansenerven (vestibularisnevritt).

## Eksterne lenker
* Balanselaboratoriet, Kompetansesenter for vestibulære sykdommer, Øre-nese-halsavdelingen, Haukeland universitetssykehus
* Krystallsyken på Doktor Online
.bzh

**.bzh** (*dotBZH*) er et foreslått toppnivådomene for nettsteder om bretonsk språk og kultur. Forslaget ble fremmet etter den suksessfulle introduksjonen av toppnivådomenet *[[.cat]]* for det katalansk-språklige området. TLD'et *.cat* er offisielt reservert for nettsteder som «fremmer katalansk språk og kultur».

En underskriftskampanje ble organisert i Bretagne for å støtte søknaden om opprettelse av *.bzh*, med over 12 000 underskrifter pr. desember 2006. 

## Se også
* .gal, for Galicia, en nasjonalitet innen Spania.
* .cym, for Wales, et land innen Storbritannia.
* .sco, for Skottland, et land innen Storbritannia.
* .cat, for Katalansk språk og kultur. Se puntCAT

## Referanser

## Eksterne lenker
*
Vertigo

**Vertigo** har flere betydninger.

* Vertigo (medisin) er et medisinsk begrep som beskriver svimmelhet, ofte i sammenheng med andre medisinske beskrivelser. For eksempel som benign paroksysmal posisjonsvertigo (krystallsyke) eller rotatorisk vertigo (ekte svimmelhet).
* Vertigo ofte feilaktig referert til som akrofobi (høydeskrekk).
* *[[Vertigo (film)]]*, en film fra 1958 regissert av Alfred Hitchcock.
* Vertigo er en slekt av landlungesnegler. På norsk kalles de  puppesnegler.
* Vertigo Records er et underselskap i PolyGram-konsernet.
* Vertigo (forlag), et amerikansk tegneserieforlag, underselskap av DC Comics.
* Vertigo (snusmerke), et snusmerke.

* Et stort antall sanger, musikkstykker, bøker og filmer heter Vertigo:
** Vertigo (U2-sang)
Steve Lewis

**Steven Earl «Steve» Lewis** (født 16. mai 1969 i Los Angeles, California) er en tidligere amerikansk friidrettsutøver.

I 1987, under det nasjonale juniormesterskapet på 400 meter, satte han personlig rekord med tiden 45,76. I OL-kvalifiseringevant han kvartfinalen på ny personlig bestetid, denne gang 44,61, og satte dermed ny juniorverdenrekord. I semifinalen forbedret han rekorden nok en gang, denne gang til 44,11. I finalen kom han på tredjeplass, slått av Butch Reynolds og Daniel Everett.

Under OL 1988 i Seoul var Reynolds klar favoritt til gullet på 400 meter, og det var ikke mange som levnet noen sjanse til Lewis. Likevel vant han løpet, foran Reynolds som tok sølvet foran Everett. Noen dager senere vant han sin andre gullmedalje på 4&nbsp;x&nbsp;400&nbsp;m stafett, sammen med lagkameratene Danny Everett, Kevin Robinzine og Butch Reynolds. De satte ny verdensrekord på stafetten med tiden 2.56,16.

Under OL 1992 i Barcelona stilte han opp igjen, men måtte denne gang nøye seg med sølv på 400 meter, slått av landsmannen Quincy Watts. På 4&nbsp;x&nbsp;400&nbsp;m stafett ble det nok en gang gull, denne gang sammen med lagkameratene Andrew Valmon, Quincy Watts og Michael Johnson.

## OL-medaljer
*  1988  Seoul -  **Gull** i friidrett, 400 meter menn  USA
*  1988  Seoul -  **Gull** i friidrett, 4 x 400 m stafett menn  USA
*  1992  Barcelona -  **Gull** i friidrett, 4 x 400 m stafett menn  USA
*  1992  Barcelona -  Sølv i friidrett, 400 meter menn  USA

## Referanser


## Eksterne lenker
*
Finn Tallakstad

**Finn Tallakstad** (født 28. oktober 1945) var ordfører i Siljan kommune fra 1991 til 2007. Tallakstad representerte Arbeiderpartiet, som i perioden har hatt både ordfører og varaordfører, men ved valget i 2007 stilte han ikke til gjenvalg. Tallakstad har vært formann i styret for Rjukanbanen, for fotballklubben Odd Grenland, Grenlandstinget og attføringsbedriften Teli. 

## Eksterne lenker
* Valget i Siljan hos NRK
* Om Rjukanbanen
* Styret i Odd Grenland
Filmfront

**Filmfront** var et norsk nettsted med fokus på film og TV-serier som eksisterte fra 2007 til 2023.

Filmfront var en norsk filmdatabase som også dekker filmnyheter fra både inn- og utland, og anmeldelser av filmer som gikk på kino og ellers omtaler av eldre DVD- og Blu-ray Disc-filmer. Man kunne også sjekke terningkast på nye og eldre filmer slik at en bedre kunne danne seg et bilde av anmeldernes inntrykk av en film.

Nettstedet var bygget opp rundt et brukersystem hvor brukerne kan gi andre adgang til en oversikt over blant annet hvilke filmer som man har sett, og hva man synes om dem. Medlemskap var gratis.

## Historie og eierskap
Filmfront AS var eid av Pål Frostad, og selskapet ble stiftet 10. juni 2007. Nettsidene til filmfront ble lansert 11. september 2007.

Den 20. november 2023 annonserte Filmfront at nettstedet heretter ikke blir oppdatert fordi det skal legges ned i løpet av 2024. De informerte om at anmeldelsene skulle videreføres på nytt nettsted kalt Filmkikk. 

## Filmdatabasen
Filmdatabasen som filmfront brukte ble påbegynt i år 2000 og hadde økt en del i omfang og størrelse siden den gangen. Erter noen år hadde filmfront informasjon om godt over ca  spillefilmer,  TV-serier,  kortfilmer, i overkant av  ratinger fra diverse mediaanmeldelser av film og over  filmanmeldelser. Filmfront hadde også registret godt over  forskjellige aktører og skuespillere innen film og TV.

## Referanser


## Eksterne lenker
* 
*
Umm al-Qaiwain

**Umm al-Qaiwain** (arabisk: أمّ القيوين) er det nest nordligste emiratet i De forente arabiske emirater. Hovedstaden heter også Umm al-Qaiwain.

Emiratets regent inntil sin død i januar 2009 var sjeik Rashid bin Ahmad Al Mu'alla, etter dette overtok hans sønn Saud bin Rashid Al Mu'alla tronen. Emiratets areal er 750 km² og i 2003 hadde det 62&nbsp;000 innbyggere, og anslått 66&nbsp;000 i 2006. Det gjør dette emiratet til det klart minste i landet hva angår folketall, og utviklingen av tjenesteyting og handel i andre deler av De forente arabiske emirater har ikke hatt like stor effekt i dette emiratet. 

Landbruk er hovednæringen i emiratet, men turismen er på frammarsj. En attraksjon er akvaparken *Dreamland*.

I 1775 ble Umm al-Quwain grunnlagt av sjeik Majid Al Mu`alla. 2. desember 1971 ble det en del av De forente arabiske emirater.

## Regenter
Regentene er:
* 1775 – 17ss sjeik Majid Al Mu`alla 
* 17xx – 1816 sjeik Rashid I ibn Majid Mu`alla 
* 1816 – 1853 sjeik Abdullah I ibn Rashid Al Mu`alla 
* 1853 – 1873 sjeik Ali ibn Abdullah Al Mu`alla 
* 1873 – 13. juni 1904 sjeik Ahmad I ibn `Abd Allah Al Mu`alla (18.. – 1904) 
* 13. juni 1904 – august 1922 sjeik Rashid II ibn Ahmad Al Mu`alla (1875 – 1922) 
* August 1922 – oktober 1923 sjeik `Abdallah II ibn Rashid Al Mu`alla 
* Oktober 1923 – 9. februar 1929 sjeik Hamad ibn Ibrahim Al Mu`alla 
* 9. februar 1929 – 21. februar 1981 sjeik Ahmad II ibn Rashid Al Mu`alla (1904 – 1981) 
* 21. februar 1981 – 2. januar 2009sjeik Rashid III ibn Ahmad Al Mu'alla (1930 – 2009)
* 2. januar 2009 – sjeik Saud bin Rashid Al Mu'alla (født 1952)

## Al Salam City
Det har vært offentliggjort planer om å «utvikle» mangroveskogen øst for bysentrum til et nytt handels- og næringssenter, med plass til inntil 500&nbsp;000 innbyggere. I 2005 la regjeringen planene midlertidig på is, grunnet de høye kostnadsanslagene, og det utviklet seg en strid med den planlagte utbyggeren Tameer Holding.

## Referanser


## Eksterne lenker
*
Wayne Palmer

**Wayne Palmer** er en fiktiv karakter i den amerikanske TV-serien 24. Han har vært med i 3 sesonger av serien (sesong 3, 5 og 6). Rollen spilles av D.B. Woodside.
Stefan Elmgren

**Stefan Elmgren** (født 1975) er mest kjent som tidligere gitarist i det svenske power metal-bandet HammerFall. Før han ble medlem av Hammerfall i 1997, spilte han i Lost Horizon sammen med Joacim Cans.

Han har også jobbet med et soloprosjekt kalt "**Full Strike**" og ga ut et album i 2002. Han spiller også i solobandet til Joacim, kalt "**Cans**"

Elmgren har spilt gitar siden han var tretten år gammel.

Han spiller lenger ikke i HammerFall ettersom han ville konsentrere seg i en karriere som flypilot.
.kid

**.kid** er et toppnivådomene foreslått av Europaparlamentet for nettsteder spesifikt utviklet for barn, og det vil bli overvåket av en uavhengig instans.  Dette er lignende i konsept som det amerikanske *.kids.us* -domenet (som er et andrenivådomene innen USAs nasjonale toppnivådomene *[[.us]]*).

## Kilder
* Europaparlamentet. How can we protect children from internet hazards?
.kids

**.kids** er et foreslått toppnivådomene for nettsteder spesifikt rettet mot barn.

## Se også
*.kid

## Eksterne lenker
* ICANN's rapport om ''.kids''
COREPER

**COREPER** (fra fransk **, «De permanente representanters komite») er to permanente arbeidsgrupper under Den europeiske unions råd. Arbeidsgruppene består av medlemslandenes EU-ambassadører, og gruppenes hovedoppgaver er å forberede alle saker som skal behandles på rådets møter. I motsetning til ministrene, som vanligvis møtes månedlig, møtes COREPER ukentlig.

## Oppgaver
Corepenes oppgaver er regulert i artikkel 240 i traktaten om Den europeiske unions funksjonsmåte. Deres hovedoppgave er å forberede saker som skal opp til behandling i Rådet. De kan også ta seg av hele behandlingen av trivielle saker. I tillegg koordinerer Corepene de omtrent 250 komiteeene og arbeidsgruppene av embetsmenn, som arbeider med saker på teknisk nivå i forkant av behandling i Rådet. 

COREPER er et viktig bindeledd mellom de forskjellige konstellasjonene i Rådet.  Mens ministrene i rådet stort sett snakker med sine kolleger om felle ansvarsområder, arbeider de forskjellige COREPER-gruppene på tvers av interesse- og ansvarsområdene og kommuniserer med de andre gruppene.  Det vil for eksempel si at om man i Rådet for Miljø ønsker å fremme en spesiell sak, vil disse for eksempel først rådføre seg med Rådet for Transport for å hindre unødvendige uoverensstemmelser når forhandlingsrundene setter i gang.

## Oppbygning
Det finnes to arbeidsgrupper; COREPER I og COREPER II. 
* COREPER II består av medlemsstatenes EU-ambassadører, og arbeider hovedsakelig med allmenne, økonomiske, rettslige, utenriks- og innenrikssaker. 
* COREPER I består av medlemsstatenes assisterende EU-ambassadører, og arbeider med resterende saker.

## Eksterne lenker
* EU.  Hvem er hvem i Coreper
* EU-portalen
Saimen

**Saimen** (finsk: *Saimaa*) er Finlands største innsjø. Den ligger i den sørøstlige delen av landet. Av byer langs innsjøen finner en blant annet Villmanstrand, Imatra, Nyslott og S:t Michel. Saimen har sitt utløp i Vuoksen, som renner ut i Ladoga.

 
Innsjøen Saimen, den «egentlige» Saimen eller *Södra Saimen* (fi. *Suur-Saimaa*), har et areal på &nbsp;km² og er dermed Finlands største innsjø. Den er forbundet med tallrike innlandsfjorder og viker og danner sammen med disse en sterkt forgrenet innsjø som kalles *Storsaimen* (fi. *Iso-Saimaa*). Denne har et areal på rundt &nbsp;km² og er dermed Europas fjerde største naturlige innsjø. 
## Geografi
De største innlandsfjordene som er forbundet med Saimen, er *Pihlajavesi*, *Orivesi*, *Haukivesi*, *Puruvesi*, *Pyhäselkä* og *Enonvesi*. Storsaimens strandlinje har en lengde på  &nbsp;km. I innsjøen ligger  øyer.

Saimen ligger 76&nbsp;m over havet. Største dybde er 82&nbsp;m, men midlere dybde er bare 7&nbsp;m. Den største tilførselselven er Pielis älv (fi. *Pielisjoki*) som kommer fra innsjøen Pielisjärvi. 

Saima kanal forbinder Saimen med Finskebukten og går fra Villmanstrand til Vyborg som nå ligger i Russland. Den ble åpnet i 1856 da Viborg lå i Finland, men stengt i 1944 da den nedre del av kanalen havnet på russisk side av grensen. Etter at kanalen ble gjenåpnet i 1968, har godstrafikken på innlandshavnene økt kraftig.

I Saimen lever en egen ringselart, saimensel, som bare lever i ferskvann. Selarten er utrydningstruet og ble vernet i 1955.

## Historie
Den russiske forfatter Maksim Gorkij dro i eksil i skogen, nær en foss, ved Saimens bredder i en tid etter hans leilighet i Moskva ble raidet av De svarte hundrer i kjølvannet av det mislykkede Moskva-opprøret i 1905. Han skrev i et brev til sin fraskilte kone Jekaterina, og fortalte at «det er vakkert her, som i et eventyr.»

## Se også
Liste over innsjøer i Europa

## Referanser


## Eksterne lenker
* ''Uppslagsverket Finland'', Saimen
* ''Statens miljöförvaltning'', Finnish lakes larger than 40 square kilometers (engelsk)
* ''Statens miljöförvaltning'', Saimaa, nimet ja rajaukset (finsk)
* ''Visit Finland'', Lake Saimaa – the biggest, most beautiful and labyrinthine (engelsk)
* ''Forskningscentralen för de inhemska språken'', Helsinki på finska, Helsingfors på svenska
.gal

**.gal** er et foreslått toppnivådomene for nettsteder fra Galicia, eller som har tilknytning til denne spanske nasjonaliteten. Forslaget ble fremmet etter den suksessfulle introduksjonen av toppnivådomenet *[[.cat]]* for det katalansk-språklige området. TLD'et *.cat* er offisielt reservert for nettsteder som «fremmer katalansk språk og kultur». Flere selskaper og institusjoner er involvert i kampanjen, inkludert provinsen Galicias autonome regjering, Xunta de Galicia.

## Se også
* .sco, for Skottland, en britisk nasjon
* .cym, for Wales, en annen britisk nasjon
* .cat, for Catalonia, en autonom del av Spania
* .bzh, for Bretagne, en provins innen Frankrike som assosieres med bretonsk språk og kultur.

## Kilder
* Internet Assigned Numbers Authority (IANA): Delegation Report for .gal (''publisert 8. april 2014'') Besøkt 18. oktober
.cym

**.cym** (*dotCYM*) er et foreslått toppnivådomene for nettsteder skrevet på walisisk språk, samt «nettsteder på andre språk som også er av walisisk interesse.» Forslaget ble fremmet etter den suksessfulle introduksjonen av toppnivådomenet *[[.cat]]* for det katalansk-språklige området. TLD'et *.cat* er offisielt reservert for nettsteder som «fremmer katalansk språk og kultur».

Kampanjen som arbeider for opprettelsen av *.cym* har som formål:

:*Det walisiske språk og kultur er et samfunn vi mener burde identifiseres og forsterkes ved å ha sitt eget sponsede toppnivådomene (sTLD) på internett. Under et *.cym*-sponset TLD ville organisasjoner, selskaper og enkeltpersoner verden over, som uttrykker seg på walisisk språk og/eller ønsker å oppmuntre walisisk kultur, kunne være registrert og ville være klart identifiserbare.*

## Se også
* .gb og .uk, for Storbritannia
* .gal, for Galicia, en nasjonalitet innen Spania.
* .sco, for Skottland, et land innen Storbritannia.
* .bzh, for Bretagne, en provins innen Frankrike.
* .cat, for katalansk språk og kultur

## Referanser
Pausefisken

***Pausefisken*** er et norsk humorprogram med Hilde Hummelvoll som gikk på NRK1 i 2005. Programmet var en kavalkade over morsomme reklamefilmer. Mange av klippene var fra samtidige reklamefilmer, men det ble også gitt plass til en del gamle norske reklamefilmer. Flere av de gamle klippene var med kjente skuespillere som Harald Heide-Steen jr, Rolv Wesenlund og Wenche Foss. Hver episode hadde et gjennomgangstema. Programmet gikk på fredagskvelder.

Selve tittelen spiller på den perioden da NRK brukte å vise opptak fra akvariefisker som pausefyll mellom hvert program.

Premieren ble sett av 865 000 og vant dermed en knepen sier over TV 2s ''Idol'' som gikk på samme tidspunkt. Siste episode ble sett av 589 000. 

## Referanser
Farriselva

**Farriselva** er ei elv i Larvik kommune i Vestfold. Den har utspring fra innsjøen Farris, og løper  meter før den munner ut i Larviksfjorden, midt i Larvik by. Den har et nedbørfelt på  og middelvannføringen ved munningen er . Elva er nederste del av Siljanvassdraget, som også kalles Farrisvassdraget. Vassdraget har utspring fra Skrimfjella i Buskerud og har en total lengde på 74,6 kilometer.

Farriselva har med sitt fossefall vært en viktig kraftkilde for Larviks industri siden 1500-tallet. De siste årene har elva hatt svært liten vannføring, blant annet på grunn av at drikkevannsuttaket er så stort.

## Referanser
Kari Foseid Aakre

**Kari Foseid Aakre** (født 8. oktober 1952) er en norsk lokalpolitiker for Arbeiderpartiet (Ap). Hun var ordfører i Osterøy kommune i Hordaland fra 2003 til 2015.

Selv om hennes parti bare fikk 27,8 prosent ved kommune- og fylkestingsvalget i 2007 (5,5 prosent bak FrP) ble hun ordførerkandidaten til en regnbuekoalisjon bestående av alle partiene i kommunestyret (Ap, Sp, SV, KrF, Høyre, Venstre) minus Fremskrittspartiet. Kari Foseid Aakre er utdannet lærer, og ble valgt inn i heradsstyret i 1995. Hun var ansatt ved Osterøy Ungdomsskule i femten år før hun ble valgt til ordfører i 2003, som et resultat av samarbeidet mellom Ap, Høyre og Sp.

## Referanser
Willow Creek Norge

**Willow Creek Norge** er et tverrkirkelig ressurssenter som har som visjon å hjelpe menigheter og forsamlinger til å nå sitt gudgitte potensial. Dette skjer gjennom konferanser, utvikling av ressursmateriell og gjennom å bygge et nettverk av ledere som vil bygge levende menigheter som hjelper mennesker til levende tro på Jesus.

Willow Creek Norge er tilknyttet Willow Creek Association, som er et internasjonalt nettverk av mer enn 12 000 menigheter over hele verden. Willow Creek Association er tilknyttet Willow Creek Community Church i Chicago i USA.

Daglig leder for Willow Creek Norge (per 2023) er Elisabeth H. Thorsen. Styreleder (per 2023) er generalsekretær Kåre Rune Hauge.

## Referanser


## Eksterne lenker
* Willow Creek Norge
Kåre Rune Hauge

**Kåre Rune Hauge** (født 11. august 1958 i Bergen) er en norsk teolog. Han er domprost i Fredrikstad fra 1. oktober 2022.

## Yrkesliv
Hauge var fra 1987 ansatt i Norges Kristelige Student- og Skoleungdomslag (NKSS); fra 1. desember 1998 var han organisasjonens generalsekretær og øverste leder. Han sluttet som generalsekretær i NKSS i september 2010. Han har også vært studentprest i Oslo og landssekretær for *[[Lagsvenner]]*.

Han var sokneprest i Høybråten, Fossum og Stovner sokn fra 1. januar 2013 til august 2019. I 2017 var Kåre Rune Hauge en av fem kandidater til embetet som biskop i Oslo.

Hauge var prost i Østre Borgesyssel prosti fra 16.&nbsp;august 2019 til 1.&nbsp;oktober 2022.  

## Verv
Hauge er styremedlem i styret for Willow Creek Norge, som er en interesseorganisasjon for kristne ledere.

## Referanser


## Eksterne lenker
* laget/index.php?id=8&nyhid=111 Generaldrøm for 2007
Bjørn Christensen

**Bjørn Christensen** (født 23. mars 1945) var fra 1999 til 2007 ordfører for Arbeiderpartiet i Voss kommune i Hordaland.  
Ved valget i 2007 tok han ikke gjenvalg. Han ble på nytt valgt inn i Voss kommunestyre i 2015. Han er styremedlem i Antidoping Norge. Han har også vært ordfører og varaordfører i Fjell kommune i Hordaland fra 1987-1991.

Christiansen er utdannet lærer og er fra 2014 styreleder i Hardanger og Voss Museum.

## Referanser




## Eksterne lenker
*
Cinemaskopet

***Cinemaskopet*** er et norsk filmmagasin med Anne Hoff som gikk på NRK1 i 1996. Filmveteranen Pål Bang-Hansen bisto med intervjuer og reportasjer.

## Referanser


## Eksterne lenker
*
Konto

En **konto** (flertall *konti*) i et regnskap er en oppstilling der virkninger av transaksjoner og økonomiske hendelser blir registrert, summert og akkumulert. Virkningene måles i pengebeløp. Dette er hendelser som salg, kjøp, innbetaling, utbetaling osv. Konto er et hjelpemiddel for å registrere og analysere større mengder regnskapsdata. Samme type hendelser og samme type virkninger registreres på samme konto: Alle salgsbeløp registreres på salgskontoer og alle pengebevegelser inn og ut av en bankkonto registreres på kontoen for bank. Summen av alle registreringene på en konto kalles for saldo. Konto er en spesifikasjon over eller sammentrekning av en klart avgrenset type økonomiske hendelser.

Kontoer kan ha både navn og nummer. Hver konto må ha en unik tallkode. Disse er definert i kontoplanen.  

Konto kan brukes i for eksempel regnskapet for en foreningskasse eller i et familiebudsjett, men er mer aktuell for selskapsregnskaper for næringsvirksomhet i næringslivet og i nasjonalregnskapet for hele landet. I større regnskaper opereres det med flere nivåer, fra kontoklasser (ett siffer), via kontogrupper (to siffer) og kontoundergrupper (tre siffer) til kontoer (fire eller flere siffer). På kontonivå finner man enkeltformål med dedikerte kontonummer.

## Annen bruk av begrepet konto
Firmaer oppretter ofte egne kundekonti, der det kan legges inn en kreditt.

Når en anvisning blir sendt *a konto*, betyr det at beløpet ikke dekker noen bestemt gjeldspost på en regning.

## Se også
*Foliokonto
*T-konto
*Dobbelt bokholderi
*Debet
*Kredit

## Referanser
Totalteatret

**Totalteateret** var en fri teatergruppe med base i Tromsø. Det eksisterte fra 1983 til 2001.  Av Totalteaterets mest kjente oppsetninger kan nevnes *Ei forestilling om Læstadius* og *Siste kveld med mamma*.

Fra det tidligere miljøet rundt Totalteateret oppsto i 2003 den nye teatergruppa Ferske Scener.

## Skuespillere
*Ørjan Hattrem
*Bernt Bjørn
*Trond Peter Stamsø Munch
*Kristin Eriksen Bjørn
*Stein Bjørn
*Trond Eriksen
*Inger Kathrine Hansen 

## Forestillinger
**Ei natt i februar* (1984), av Staffan Göthe
**Klaus* (1984), av Slawomir Mrozek
**Låvv og Årdn* (1985) av Thor-Inge Gullvåg
**Tusenbeinet som ville hver sin vei* (1986), av Thor-Inge Gullvåg
**Jenta i treet* (1986) av Staffan Göthe
**Frokost i det grønne* (1987) av Fernando Arrabald
**Draug* (1988) av Kjell Kristensen
**nitusenByen* (1989) av Svein Nymo, Totalteatret og Sampo Teater. I samarbeid med Sampo Teater.
**Mens vi vente* (1989) av Mette Brantzeg (manuskript) og Sverre Kjelsberg (musikk).  I samarbeid med Sampo Teater. 
**Salmo Salar* (1990) av Mette Branzeg. I samarbeid med Sampo Teater. 
**En tango for tre* (1991) av Totalteatret, etter ide av Ørjan Hattrem 
**Aldri Verden* (1992) av Lars Vik 
**Tigeren* (1993) av Dario Fo
**En dag med Gunder* (1993) av Kristin Bjørn
**Jessica* (1993) av Linda Griffith og Maria Campell. I samarbeid med Sampo Teater
**[[Mor Courage]] (Nordnorsk teateraksjon for Sarajevo)* (1994/1995) av Bertolt Brecht 
**To søstre* (1995/1996 ) av Ingeborg Eliassen
**Ei forestilling om Læstadius* (1996) av Kristin Bjørn
**Nakkeknekk* (1997) 
**Mariken fra Nijmegen* (1997) av Totalteatret 
**Munken Vendt* (1998) av Knut Hamsun 
**Englepels* (1999) av Iben Sandemose 
**Nokon kjem til å komme* (1999) av Jon Fosse
**Siste kveld med mamma* (2001) av Geir Tore Holm, Kristin Bjørn, Inger Kathrine Hansen, Iris Johansen, Per Ivar Jensen, Stein Bjørn og Bernt Bjørn
**xxx-mas* (2002)

## Eksterne lenker
*Totalteatret
KulturEn

***KulturEn*** er et norsk kulturmagasin med Anne Hoff som gikk på NRK1 i 1996. Henry Notaker og Anne Grosvold var reportere. Programmet gikk på tirsdager og hadde som mål å gi seerne innsyn i det løpende kulturlivet.  

## Referanser


## Eksterne lenker
*Programmet på NRK Nett-TV
Sommerredaksjonen

***Sommerredaksjonen*** var et norsk underholdningsprogram med Atle Nilsen som gikk direkte på TV 2 sommeren 1998. Programmet var en blanding av dagsaktuelle innslag og underholdning. I tillegg til Nilsen skulle tre andre kjente TV2-personer i hver episode stikke innom å jobbe for programmet. En skulle lage en reportasje, én skulle ha en gjest, og én skulle oppsummere dagens hendelser. Programmet var studiobasert og gikk direkte fra Bergen. Det ble sendt på tirsdager og torsdager.

Programmet fikk lunken mottakelse av TV-anmelderne og hadde også lave seertall. Programmet hadde et snitt på 139 000 seere.

## Referanser
MS «Strønstad»

**MS Strønstad** er en båt på 94 fot og har køyeplass til over 30 personer. Den er bygget i 1955 og modernisert og vedlikeholdt av entusiaster gjennom flere år. «Strønstad» er oppgradert når det gjelder sikkerhetsnivå, tekniske hjelpemidler, samt bekvemmeligheter for passasjerer og mannskap.

## Historikk
MS «Strønstad» er bygget i 1955 ved Høivolds mekaniske verksted i Kristiansand. Båten gikk i passasjer- og fergetrafikk (plass til 5 biler) i Raftsundbassenget fra 1950-tallet til september 1986 da stiftelsen Vesteraalens Distrikts Støtteforening overtok båten. I 1993 ble båten ombygd. I januar 2015 ble «Strønstad» solgt til Dregg AS i Harstad for å brukes i sjøturisme. I september 2016 ble «Strønstad» videresolgt til Arctic Explorer AS i Tromsø.

## Tekniske data
*Br.reg.tonn: 165
*Lengde 94 fot, bredde 22 fot
*Fart 10 knop
*Hovedmotor Caterpillar 425 HK, 
*Helseth Baugpropell 120 HK.
*Hjelpemotor 2 Deutz – generator 47 KVA og 57 KVA
*Bunkerskapasitet 12 000 liter
*Ferskvannskapasitet 10 000 liter

## Utstyr og hjelpemidler
*GPS navigator
*VHF-peiler
*Autopilot
*Ekkolodd
*Radar 48 NM
*Radar 72 NM m/ARPA
*Kartplotter - TELCHART T - 2024
*HF/SSB

## Referanser


## Kilder
*Arkivverket - Skanna materiale - RA, Sjøfartsdirektoratet med forløpere, Skipsmålingen: Fartøy, s. 679 Besøkt 10. november 2017

## Eksterne lenker
* 
* 
*  Arctic Explorer: The Boats Besøkt 10. november 2017
Villa (øy)

**Villa** er ei øy i Flatanger i Nord-Trøndelag. Arealet er 1,2 kvadratkilometer. Villa ligger ytterst i skjærgarden i Flatanger med havstykket Folda som nærmeste nabo i nord og vest. Store deler av øya består av snaufjell og svaberg, men den har også myr- og lyngområder og kan by på en rikholdig flora, også med mer sjeldne planter. Gul nøkkerose finnes på Villa, og planten vassgro har sin nordgrense her. På øya ligger også Villa fyr som var i drift fra 1839 til 1890. Ved folketellingen i 1875 bodde fire familier her: fyrforvalterfamilie, fyrassistentfamilie og to losfamilier. Øya hadde fastboende fram til 1960-tallet.
Ivan Kostov

**Ivan Kostov** (født 23. desember 1949) er en bulgarsk politiker og tidligere statsminister i Bulgaria, fra mai 1997 til juli 2001. Han leda partiet Unionen av Demokratiske Krefter fra desember 1994 til juli 2001.

Kostov er utdanna sosialøkonom fra Karl Marx-instituttet før økonomi i Sofia. Han tok siden doktorgrad i matematisk modellering av sosialøkonomiske prosesser ved Universitetet i Sofia.

I perioden til Kostov gikk Bulgaria gjennom en sjokkartet liberalisering av økonomien, med utstrakt privatisering av den tidligere statseide industrien. Dette gjorde at landet kunne gå inn i medlemskapsamtaler med EU. Bulgaria ble medlem i EU fra 2007.

De økonomiske reformene førte til høy arbeidsledighet, og i valget mot slutten av perioden tapte Kostov valget. Ny statsminister ble Simeon av Sachsen-Coburg-Gotha, landets siste tsar.

## Referanser
Ta kvelden

***Ta kvelden*** er et norsk underholdningsprogram og gameshow med Benny Borg som gikk på TVNorge i 1995. Programmet var i en viss grad en videreføring av gameshowet *[[Super Quick]]* som Borg tidligere hadde vært programleder for. Men her ble det gitt plass til mer musikk og samtale med gjester. Det ble dessuten slutt på pengepremiene. Disse ble erstattet av reiser som publikum kunne konkurrere om.

## Seertall
Serien hadde et seertall som i snitt lå på rundt . Premieren ble sett av .

## Referanser
Heliodinidae

* *[[Heliodines]]*

**Heliodinidae** er en gruppe av små, fargerike sommerfugler som hører til overfamilien Yponomeutoidea. Forskjellige klassifikasjoner varierer med hensyn til hvilke undergrupper som skal tas med i denne familien, og artstallet på verdensbasis varierer dermed mellom ca. 50 og 400, avhengig av hvilken kilde man legger til grunn. Den store slekten *Stathmopoda*, som omfatter rundt 240 kjente arter, blir nå vanligvis regnet som en egen familie (Stathmopodidae) i overfamilien Gelechioidea. Gruppen er mest artsrik i den sørlige delen av Nord-Amerika. Heliodinidene er ikke kjent fra Norge, men én art forekommer i Sverige. De fleste lever på planter av nellikordenen, (Caryophyllales), som omfatter blant andre meldefamilien (Chenopodiaceae), nellikfamilien (Caryophyllaceae), kaktusfamilien (Cactaceae) og portulakkfamilien (Portulacaceae). Flest arter finnes på mirakelblomstfamilien (Nyctaginaceae).

## Utseende
Små (vingespenn 6 – 16&nbsp;mm), slanke, brokete fargede sommerfugler, ofte rødlige med metalliske flekker eller bånd. Mange holder bakbeina påfallende løftet over kroppen når de hviler. Hodet har tydelige punktøyne (ocelli). Palpene er ikke spesielt lange, antennene er trådformede og rundt 0,8 ganger så lange som forvingene. Sugesnabelen er velutviklet, uten skjell. Forvingene er avlange og smale, kontrastrikt fargede. Bakvingene er svært smale og tilspissede med lange hårfrynser, disse er omtrent tre ganger så lange som vingene er brede. Beina har markerte sporer. **Larvene** er fargeløse, marklignende.

## Levevis
Som de eneste sommerfuglene er heliodinidene stort sett spesialisert på plantene i nellikordenen, (Caryophyllales). Larvene minerer vanligvis i blader, stengler eller frø, noen få spiser på blomster eller frukter fra utsiden. Den nordiske arten, *Heliodines roesella*, lever på svinemelde (*Atriplex patula*) og stolt henrik (*Chenopodium bonus-henricus*), begge i meldefamilien (Chenopodiaceae). De voksne sommerfuglene flyr om dagen.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Yponomeutoidea
********** Familien **Heliodinidae**  – ca. 400 arter fordelt på 64 slekter. I Nord-Europa:
*********** *Heliodines roesella* (Linnaeus, 1758) – funnet i Sverige

## Kilder
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/heliodines_roesella.html
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
## Eksterne lenker
*
Filip III av Frankrike

**Filip III** *(Philippe III)* (født 3. april eller 3. mai 1245 i Poissy i Frankrike, død 5. oktober 1285), med tilnavnet **den dristige** (*le Hardi*), var konge av Frankrike fra 1270. Han etterfulgte sin far Ludvig IX. Han tilhørte huset Capet.

## Liv og virke
### Bakgrunn
Han var født i Poissy, som sønn av Ludvig XI og Margrete av Provence. Før han besteg tronen var han greve av Orléans. Han fulgte sin far på Det åttende korstog i 1270. Hans far døde i Tunis og der ble Filip utropt til ny fransk konge 25 år gammel. Tross tilnavnet, som viste til hans evner i kamp og på hesteryggen, regnes han ikke som noen sterk konge. Som konge var han dominert av Pierre de la Broce og deretter av onkelen Karl I av Sicilia.

### Konge
Så snart han var blitt konge sendte han onkelen for å forhandle med emiren av Tunisia for å få avsluttet korstoget, mens han selv vendte tilbake til Frankrike. Hans onkel, Alfons, greve av Poitou, Toulouse og Auvergne, døde i Italia på vei hjem fra korstoget. Filip arvet hans land og la det inn under kronen, bortsett fra området Venaissin ved Avignon som tilfalt paven. I Amiens-traktaten av 1279 måtte han avstå området Agenais til Edvard I av England. I 1284 arvet Filip grevskapene Perche og Alençon etter broren Pierre.

I 1284 ledet Filip et korstog mot Aragón. Kong Peter III av Aragón hadde erobret Sicilia fra Filips onkel kong Karl I i 1282, og derfor blitt bannlyst av pave Martin IV siden invasjonen skjedde mot pavens vilje, selv om paven var anerkjent som overherre over begge kongerikene, Sicilia og Aragón. Paven skjenket deretter kongeriket Aragón til kong Filips sønn Karl av Valois.

Filip inntok byen Gerona den 7. september 1285, men under beleiringen ble store deler av den franske hæren, inkludert kong Filip, smittet med dysenteri. Franskmennene måtte trekke seg tilbake og ble senere beseiret i slaget ved Col de Panissars. 

Kong Filip døde i Perpignan og gravlagt i Narbonne. Han ble senere flyttet til klosterkirken Saint-Denis i Paris og gravlagt ved siden av sin første dronning Isabella av Aragón.

## Ekteskap og barn
Filip giftet seg første gang 28. mai 1262, med Isabella av Aragón, datter av kong Jakob I av Aragón og hans annen hustru Yolanda av Ungarn, de hadde følgende barn:
#Ludvig (1266&ndash;mai 1276)
#Filip IV (1268&ndash;29. november 1314)
#Karl av Valois (12. mars 1270&ndash;16. desember 1325). 

Etter Isabellas død ektet han 21. august 1274, Maria av Brabant, datter av Henrik III av Brabant og Adelheid av Burgund. De hadde følgende barn: 
#Ludvig av Évreux (mai 1276&ndash;19. mai 1319).
#Blanka (1278 – 19. mars 1305), ektet Rudolf av Böhmen
#Margrethe av Frankrike (1282&ndash;14. februar 1317), ektet Edvard I av England

## Referanser


## Litteratur
* Joachim Ehlers: *Geschichte Frankreichs im Mittelalter.* Stuttgart 1987.
* Jean Favier: *Le temps des principautés de l’an mil à 1515.* Paris 1984.
* A. W. Lewis: *Royal Succession in Capetian France.* Cambridge (Mass.) 1981.
* Gérard Sivéry: *Philippe III, le hardi.* Fayard, Paris 2003.
Snowflake Records

**Snowflake** var et norsk plateselskap, drevet av blant annet musiker og produsent Leif Hemmingsen, dels i samarbeid med Georg Keller.  Snowflake var med på etableringen av FONO (1980).

## Utgivelser

*Anita Skorgan, *Young girl* (1977)
*Anita Skorgan, *Anita Skorgan* (1978)
*Kjell Vidars, *Kjell Vidars 7* (1978)
*Tom Bråthen, *Jeg drømmer om Nashville* (1978)
*Trond-Viggo Torgersen, *Bare barn er barn (men alle er vi barnebarn)* (1979)
*Anita Skorgan, *Ingen vei tilbake* (1979)
*Kjell Vidars, *Kjell Vidars 8* (1979)
*Kjell Vidars, *Kjell Vidars 9* (1979)
*ZOO, *Noregs heitaste* (1979)
*Peter, Sue & Marc, *Melodi Grand Prix Sveits* (CLP 1003, 1979)
*Broadway News, *Broadway News* (1980)
*Yukon Gjelseth, *Viser i sommerkveld* (1980)
*Broadway News, *Falske fjes* (CLP 3023, 1980).  Produsert av Jahn Teigen.
*ZOO, *Z på maken* (1980)
*Kjell Vidars, *Kjell Vidars 10* (1980)
*Anita Skorgan, *Pastell* (CLP 3026, 1980).  Produsert av Jahn Teigen.
*Broadway News, *Banco* (1981)
*Trond-Viggo Torgersen, *Det by’ner nå!* (1981)
*Georg Keller, *Resten kan du tenke deg* (1981)
*Rune Larsen og Helge Nilsen, *Sweet mints* (1981)
*ZOO, *Gaya* (CLP 3029, 1981)
*Toma, *Toma* (1982)
*Kjell Vidars, *Hjula i gang* (1982)
*ZOO, *Shagalai* (1982)
*Ung Pike Forsvunnet, *Ung pike forsvunnet* (1982)
*Rune Walle, *Rune Walle and the [[Kamikazes]]*,  (1983)
*Claudio Latini og Cristina Latini, *Samba’n er løs* (1983)
*Beranek, *City lights/A song of kindness* (1983)
*Beranek, *It's so strong/I believe in you* (1983)
*Beranek, *X-Ray* (CLP 3039, 1983)
*Beranek, *Trigger* (CLP 3040, 1984)
*Beranek, *She's a great dancer/High fly* (1984)
*Ketil Stokkan, *Gentlemans agreement* (1984)
*New Drama, *Fantasized* (1984)
*New Drama, *Dynamite/You are the one* (MiniLP, CLPM 001, 1984)
*Alf Prøysen, *Fra [[Barnetimen for de minste]]* (CLP 3043, 1984)
*Beranek, *Galskap* (CLS 1018, 1985)

## Referanser
.lat

**.lat** er et foreslått toppnivådomene for Latin-Amerika og latino-samfunn utenfor regionen.

NIC México (som drifter det nasjonale toppnivådomenet .mx) og eCOM-LAC (*Federation of Latin-America and the Caribbean for the Internet and Electronic Commerce*) ble nylig utnevnt som  offisielle sponsorer for denne kampanjen. Den fullstendige søknaden vil bli presentert for ICANN i løpet av 2008.

Det endelige, offisielle navnet på toppnivådomenet vil utpekes av ICANN hvis søknaden blir godkjent. Andre navn som er under vurdering er *.latin* og *.latino*. Lignende søknader har allerede blitt godkjent, så som det asiatiske gTLD'et (.asia) og Den europeiske unions ccTLD (.eu).

## Referanser